Mihai Morar are o familie extraordinară, cu care nu ezită să posteze mereu fotografii pe rețelele sociale. Fetele lui cele mari, gemenele Cezara și Mara, s-au transformat în adevărate domnișoare, având acum 15 ani.
Cum arată acum Cezara și Mara, fiicele lui Mihai Morar
De curând, Mihai Morar a postat mai multe fotografii de familie de Paște, alături de soția lui și părinții lui. Întreaga familie Morar a petrecut Paștele împreună în Maramureș.
Cezara și Mara sunt acum la fel de înalte ca tatăl lor și pe zi ce trece seamănă tot mai mult cu acesta. Fiica cea mică, Roua, a crescut și ea, fiind acum pasionată de cărți și citit.
Mihai Morar se poate declara un tată mândru cu așa o familie minunată. În timpul său liber, lui îi place foarte mult să facă activități cu fetele lui. Mereu postează fotografii și Insta Stories cu momente din zi în care pleacă împreună la plimbare să exploreze orașul.
Mara și Cezara sunt eleve de liceu și se bucură de adolescență cu inocența unor copii. Fetele adoră să petreacă timp alături de familia lor și par că își doresc să copilărească cât mai mult.
Pe lângă timpul petrecut la radio, Mihai Morar e implicat în multe alte proiecte. Proiectul său de suflet este podcastul Fain & Simplu, unde mereu are invitați de seamă cu care discută probleme actuale și ascultă povești de viață.
Frumoasa Gabriela Morar, mama a trei fetițe superbe, este o prezență discretă, iar în puținele sale apariții în materialele postate de soțul ei, aceasta e mereu cu zâmbetul pe buze, mereu feminină și caldă.
Mihai și Gabriela s-au cunoscut pe vremea când și ea lucra la radio și au început să se împrietenească, iar după ce au simțit că între ei e mai mult decât o prietenie, și-au întemeiat frumoasa familie pe care o au astăzi.
Mihai Morar are 42 de ani, este căsătorit din anul 2005 cu Gabriela Morar. Relația lor e un exemplu pentru lumea showbiz-ului românesc, fiind unul dintre cele mai solide cupluri.
Mihai a declarat într-un interviu mai vechi pentru Libertatea că, deși la începutul relației sale cu Gabriela era mai orgolios, a învățat să își aprecieze foarte mult partenera și se bazează mereu pe sprijinul ei în absolut orice.